აშკალა

აშკალა (ყოფ. ფარეხა) — სოფელი საქართველოში, წალკის მუნიციპალიტეტის აშკალის ადმინისტრაციულ ერთეულში, სათავო სოფელი (ქვემო ქართლის მხარე).

მდებარეობს თრიალეთის ქედის სამხრეთ კალთაზე, მდ. გუმბათის (ქციის მარცხენა შენაკადი) მარცხენა ნაპირზე, ზღვის დონიდან 1600 მ-ზე, წალკიდან 30 კმ-ში.

„აშკალა“ („აშხალა“) უწოდეს 1828–1829 წლებში ოსმალეთიდან (ძირითადად ქალაქ აშკალიდან, ახლანდ. ერზურუმის პროვინცია) გადმოსახლებულმა სომხებმა. 1955 წელს სოფლის მოსახლეობის ნაწილით შეიქმნა ახალი დასახლებული პუნქტი — ზემო აშკალასაქართველოს სსრ უმაღლეს საბჭოს უწყებები № 4 (67), 7 სექტემბერი 1955. — გვ. 10. (გაუქმდა 1989 წელსსაქართველოს სსრ უმაღლეს საბჭოს უწყებები № 7 (588), ივლისი 1989. — გვ. 12.). 

სოფელში დგას ძველი ქართული ეკლესია, რომელიც სომხურ ეკლესიად გადააკეთეს (გაუკეთეს ხის ჭერი და სახურავი). აღმოსავლეთ ფასადზე ჩასმულ ქვაზე ამოკვეთილი ძველი ქართული წარწერის ფრაგმენტებია. ეკლესია შიგნით ბოძების 3 წყვილით სამ ნავად არის დაყოფილი. საკურთხევლის ორივე მხარეს სამკვეთლო და სადიაკვნეა. იატაკი ქვისაა. შესასვლელი დასავლეთიდან აქვს. სოფლის თავში აღმართულია შუა საუკუნეების კიდევ ერთი — წმ. გიორგის ეკლესია.

დემოგრაფია
2014 წლის აღწერის მონაცემებით სოფელში ცხოვრობს 960 ადამიანი.

 აღწერის წელი  მოსახლეობა  კაცი  ქალი2043 2002  2043   2014   960 454 506

ლიტერატურა

 Такайшвили Е. С., Археологические экскурсии, разыскания и заметки. В. 4, Тфл., 1913.

სქოლიო

კატეგორია:წალკის მუნიციპალიტეტის სოფლები